
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 128
din 26 iunie 2014
privind mandatarea reprezentantului  Municipiului Sighişoara în  Adunarea Generală a A.D.I „AQUA INVEST MUREŞ” pentru a  vota modificarea şi completarea Regulamentului serviciului de alimentare cu apă şi de canalizare în aria de operare a S.C Compania Aquaserv S.A., anexă la contractul de delegare nr. 22/202.662/2010
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13400/18.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având  în vedere prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 din Legea nr. 241/2006 privind serviciul de alimentare cu apă şi canalizare, republicată; 


Având în vedere Hotărârea Consiliului Local Sighişoara nr. 168/2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

          Având  în vedere prevederile art. 17 alin. (2), ale art. 16 alin. (3) litera f) şi ale art. 21 alin. (1) din Statutul Asociaţiei de Dezvoltare Intercomunitară ”Aqua Invest  Mureş”, precum şi ale art. 76 alin. (2) litera a) din contractul de delegare a gestiunii serviciilor publice de alimentare cu apă şi de canalizare;

Având în vedere adresa companiei S.C. Compania Aquaserv S.A. nr. 206693 din 24.04.2014, precum şi Nota de Control a A.N.R.S.C., înregistrată la S.C. Compania Aquaserv S.A. cu nr. 206097 din 11.04.2014;


Văzând Raportul de specialitate al Compartimentului Investiţii - Urmărire Contracte, înregistrat cu nr. 13401/18.06.2014, prin care se propune mandatarea reprezentantului  Municipiului Sighişoara în  Adunarea Generală a A.D.I „AQUA INVEST MUREŞ” pentru a  vota modificarea şi completarea Regulamentului serviciului de alimentare cu apă şi de canalizare în aria de operare a S.C Compania Aquaserv S.A., anexă la contractul de delegare nr. 22/202.662/2010, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 

H O T Ă R Ă Ş T E:

       
 Art.1. Se mandatează domnul Bândea Dan-Eugen, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze modificarea şi completarea Regulamentului serviciului de alimentare cu apă şi de canalizare în aria de operare a S.C Compania Aquaserv S.A., conform anexei, care face parte integrantă din prezenta hotărâre. 

Art.2. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Bândea Dan-Eugen.

Art.3. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Asociaţia de Dezvoltare Intercomunitară „AQUA INVEST MUREŞ”;

  1 ex. S.C. Compania Aquaserv S.A.
  1 ex. Compartimentul Investiţii - Urmărire Contracte.
  9 ex. 
A.F./G.V.
